作者：杨无咎
词牌/韵律：惜黄花慢

paragraphs: 霁空如水。
衬落木坠红，遥山堆翠。
独立闲阶，数声□度风前，几点雁横云际。
已凉天气未寒时，问好处、一年谁记。
笑声里。
摘得半钗，金蕊来至。
横斜为插乌纱，更碎揉、泛入金尊琼蚁。
满酌霞觞，愿人寿百千，可奈此时情味。
牛山何必独沾衣，对佳节、惟应欢醉。
看睡起。
晓蝶也愁花悴。